open-index/open-wikipedia-markdown huggingface dataset:
Dwight Yorke

**Dwight Eversley Yorke** (s. 3. marraskuuta 1971 Canaan, Tobago) on trinidadtobagolainen jalkapalloilija, joka pelasi lähes koko uransa Englannin Valioliigassa edustaen Aston Villaa, Manchester Unitedia, Blackburn Roversia, Birminghamia ja Sunderlandia. Pelipaikaltaan hän oli hyökkääjä.

## Ura
Yorke siirtyi vuonna 1989 Aston Villaan 120&nbsp;000 punnan siirtosummalla. Hän pelasi seurassa yhdeksän vuotta, jona aikana nousi Englannin Valioliigan parhaiden hyökkääjien joukkoon. Vuonna 1996 Aston Villa ylsi Englannin liigacupin loppuotteluun. Elokuussa 1998 Manchester United hankki Yorken 12,6 miljoonalla punnalla. Yorke pelasi Unitedissa 133 ottelua tehden 59 maalia. Hän voitti joukkueen kanssa kolme peräkkäistä Valioliigan mestaruutta sekä kaudella 1998–1999 triplan voitettuaan Valioliigan mestaruuden, FA Cupin sekä Mestarien liigan. Samalla kaudella Yorke voitti Valioliigan maalikuninkuuden.

Vuonna 2002 Yorke siirtyi Blackburn Roversiin, sillä United oli hankkinut Ruud van Nistelrooyn ja Yorken peliaika oli käynyt vähiin. Kahden Blackburnissa vietetyn kauden jälkeen hän siirtyi vuonna 2004 Birminghamiin. Huhtikuussa 2005 hän siirtyi Australian A-Leaguen Sydneyyn. Sydneyssä hän pelasi keskikenttäpelaajana. Kesällä 2006 Yorke siirtyi Sunderlandiin, jossa pelasi kesään 2009 asti.

### Maajoukkueura
Yorke toimi Trinidad ja Tobagon jalkapallomaajoukkueen kapteenina. Hän lopetti kansainvälisen uransa vuonna 2001, mutta teki paluun Saksan MM-kisojen 2006 karsintoihin. Hän pelasi maajoukkueessa 72 ottelua tehden 19 maalia.

## Muuta
Yorke on saanut kuuluisuutta seurusteltuaan brittiläisen mallin Jordanin kanssa. He erosivat ennen kuin heidän lapsensa syntyi. Tobagossa sijaitseva Dwight Yorke Stadium on nimetty Yorken kunniaksi.

## Lähteet
* 
* Soccerbase
*
Savonlinnan hiippakunta

**Savonlinnan hiippakunta** oli Suomen evankelis-luterilaisen kirkon hiippakunta vuosina 1897–1925. 

Kun tarve uudelle hiippakunnalle tuli 1890-luvulla, Suomessa oli vain kolme hiippakuntaa: Turussa, Porvoossa (josta piispanistuin myöhemmin siirtyi Tampereelle) ja Kuopiossa (myöhemmän Oulun hiippakunnan edeltäjä). Uuden piispanistuimen paikaksi toivottiin Viipuria, mutta Savonlinna sai sen poliittisista syistä: sitä pidettiin sijainniltaan keskeisempänä, ja venäläistämisvaaran arveltiin olevan siellä vähäisempi kuin Viipurissa tai Sortavalassa.

Keisarillinen asetus hiippakunnan perustamisesta annettiin 1895, ja uusi hiippakunta aloitti toimintansa 1897. Piispankirkkona oli Savonlinnan tuomiokirkko. Hiippakuntaan kuului Viipurin ja Mikkelin läänit sekä Kuopion hiippakunnan karjalainen osa, Pohjois-Karjala. Piispanistuin siirrettiin Viipuriin 1925 ja sen nimi muuttui Viipurin hiippakunnaksi, josta se siirrettiin sotien jälkeen Mikkeliin 1945, Mikkelin hiippakunnan nimisenä.

Entinen tuomiokapitulin talo on nykyään asuintalona. Savonlinnan tuomiokirkko on kuitenkin säilyttänyt tuomiokirkon nimensä.

**Savonlinnan hiippakunnan piispatː**

* Gustaf Johansson 1897–1899
* Otto Immanuel Colliander 1899–1924
* Erkki Kaila 1925–1935 

## Lähteet
* 

### Viitteet
Vietnamin lippu

**Vietnamin lippu** otettiin käyttöön 30. marraskuuta 1955, jolloin siitä tuli silloisen Pohjois-Vietnamin lippu. Vuosina 1945–1955 lippu oli samanlainen, mutta siinä oli suurempi tähti. Lippu jäi käyttöön Pohjois- ja Etelä-Vietnamin yhdistyttyä Vietnamin sosialistiseksi tasavallaksi.

Lipun sivujen suhteet ovat 2:3. Sen keskellä oleva viisisakarainen tähti symboloi Vietnamin kommunistisen puolueen valtaa. Tähden viisi sakaraa edustavat työläisiä, talonpoikia, sotilaita, älymystöä ja kauppiaita. Punainen tausta kuvaa vallankumousta ja siinä vuodatettua verta.

Lipun suunnitteli kommunistivallankumouksellinen Nguyen Huu Tien. 

## Aikaisemmat versiot

Kuva:FNL Flag.svg|Etelä-Vietnamin tasavallan lippu 1975–1976.
Kuva:Flag of South Vietnam.svg|Etelä-Vietnamin lippu 1948–1975.
Kuva:Flag of North Vietnam (1945–1955).svg|Pohjois-Vietnamin lippu 1945–1955.


## Katso myös
* Etelä-Vietnamin lippu
Mustelma

**Mustelma** (eli **verenpurkauma** tai **sinelmä**) on iskun tai paineen vaikutuksesta ihoon syntyvä tumma alue. Pienet ihonalaiset verisuonet katkeavat, vaikkei haavaa synnykään ja sisäinen verenvuoto näkyy iholla mustana tai sinisenä jälkenä. Pienet mustelmat paranevat ilman erityistä hoitoa, joskin kylmät, kosteat sidokset nopeuttavat paranemista ja lievittävät kipua. Luunmurtumaan liittyy usein mustelma.
## Mustelman värimuutos
Itse mustelman syntyminen ei vie montaa minuuttia, mutta ajan kuluessa se alkaa vaihtaa väriä.
Mustelmien värimuutos johtuu siitä, että verihyytymän hemoglobiinissa hemimolekyyli hajoaa hemioksygenaasi-entsyymin vaikutuksesta ensin biliverdiiniksi (vihreä) ja siitä edelleen bilirubiiniksi (keltainen).

## Katso myös
* Fritsu
* Musta silmä

## Aiheesta muualla
* Mustelmat,*Terveyskirjasto: Lääkärikirja Duodecim*, Kustannus Oy Duodecim 2009
* Mustelmat , YTHS
Åmsele

**Åmsele** on taajama Vindelnin kunnassa Västerbottenissa, Pohjois-Ruotsissa. Kylään on matkaa Uumajasta 100 kilometriä ja 50 kilometriä Lyckselestä. 

Åmselen pinta-ala on 82 hehtaaria ja väkiluku oli 209 vuonna 2000. Ensimmäiset asukkaat kylään tulivat vuonna 1737. Suurimmillaan se oli 1960-luvulla. Nykyään kylässä on koulu, vanhustentalo, ruokakauppa ja huoltoasema. Kylässä on joitakin pienyrityksiä, mutta tuloja hankitaan myös maa- ja metsätaloudesta.

3. heinäkuuta 1988 Åmselessa tapahtui kolmoismurha, josta Juha Valjakkala tuomittiin myöhemmin elinkautiseen vankeuteen.

## Väestönkehitys

## Lähteet

## Aiheesta muualla

* Amsele.nu 
* Åmselen koskimelojat
Crimson

**Crimson** on metalliyhtye Sentencedin kuudes studioalbumi. Se julkaistiin Century Media -levy-yhtiön kautta 11. tammikuuta 2000, ja sijoittui Suomen virallisella albumilistalla parhaimmillaan ensimmäiseksi. Kappaleesta "Killing Me, Killing You" julkaistiin single ja kuvattiin musiikkivideo. Kyseinen musiikkivideo on myös bonusmateriaalina albumin uusintapainoksessa.

Albumin kappaleiden sanoitukset lähes jokaisessa kappaleessa liittyvät itsemurhaan ja kuolemaan, ja albumin yleissävy on melankolinen. __notoc__

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Sami Kukkohovi – basso
* Ville Laihiala – laulu
* Sami Lopakka – kitara
* Vesa Ranta – rummut
* Miika Tenkula – soolokitara

### Vierailijat
* Kari Hautalampi – piano kappaleissa "Bleed in My Arms" ja "Killing Me, Killing You"

## Singlet

## Arvostelut
* Soundi: 

## Lähteet

## Aiheesta muualla
* Albumin sanoitukset Sentencedin virallisella sivustolla 
* 
*
Gros ventre

**Gros ventre** (ranskaksi ”suuri vatsa”) on kuolemassa oleva arapahon murre, jonka SIL International luokittelee arapaho-kielten alaryhmään kuuluvaksi kieleksi (muut ovat arapaho ja nawathinehena). Gros ventreä puhuu muutama gros ventre -heimoon kuuluva vanhus Fort Belknapin intiaanireservaatissa Montanassa, Yhdysvalloissa . 

Gros ventren erikoisuutena on, että miehet ja naiset lausuvat sitä eri tavalla: naiset käyttävät "k"-äännettä kun taas miehet käyttävät "tj" ja "ch" -äänteitä. Nuoret, jotka ovat opiskelleet kieltä, eivät ole kuitenkaan käyttäneet enää sukupuolisia murre-eroja kielessään, joten tämä erityispiirre on häviämässä vaikka kieli säilyisikin elinvoimaisena. 

## Lähteet
Turun arkkihiippakunta

**Turun arkkihiippakunta** () on yksi Suomen evankelis-luterilaisen kirkon yhdeksästä hiippakunnasta ja Suomen arkkipiispan hiippakunta. Turun arkkihiippakunta perustettiin Suomen ensimmäisenä hiippakuntana vuonna 1276. Nykymuodossaan arkkihiippakunta kattaa Satakunnan ja Varsinais-Suomen suomenkieliset seurakunnat. Hiippakunnassa on nykyisin 51 seurakuntaa, jotka on jaettu viiteen rovastikuntaan. Hiippakunnalla on kaksi piispaa: arkkipiispa ja arkkihiippakunnan piispa. Nykyinen arkkipiispa on Tapio Luoma, joka on aloittanut tehtävässään kesäkuussa 2018. Arkkihiippakunnan piispana on toiminut helmikuusta 2021 alkaen Mari Leppänen. Hiippakunnan tuomiokapituli sijaitsee Turussa ja sen piispankirkko on Turun tuomiokirkko.

Tapio Vallioja suunnittelema Turun arkkihiippakunnan vaakuna pohjautuu 1250-luvulta alkaen käytössä olleeseen ristivaakunaan ja se on vahvistettu kirkkohallituksessa 20. elokuuta 1987.

## Luettelo arkkipiispoista

### Katoliset piispat

*Luterilaisen ajan jälkeisistä katolisista piispoista, ks. Helsingin katoliset piispat.

### Luterilaiset piispat

### Luterilaiset arkkipiispat

## Turun piispat

## Seurakunnat

## Lähteet

## Aiheesta muualla

* Turun arkkihiippakunnan kotisivut
Plotopteridae

**Plotopteridae** on sukupuuttoon kuollut lentokyvyttömien merilintujen heimo. Niiden ruumis oli nykyisten käärmekaulojen tapainen ja kallo kuin valkosuulien. Lajit olivat elintavoiltaan samankaltaisia pingviinien kanssa. Ei ole täysin varmaa, olivatko ne sukua pingviineille, vai johtuvatko samankaltaisuudet konvergenttisesta evoluutiosta. Plotopteridae-heimon siivet olivat lyhyet ja sopivat enemmän sukeltamiseen ja ohjailuun (kuten pingviinien ja sukupuuttoon kuolleen siivettömänruokin).

Plotopteridae eli pohjoisella Tyynellämerellä, kaukana etelän pingviineistä. Tästä syystä niitä on joskus kutsuttukin pohjoisen pallonpuoliskon pingviineiksi. Heimon fossiileja on löydetty Kaliforniasta, Washingtonista, Brittiläisestä Kolumbiasta ja Japanista. Niiden koko vaihteli suurikokoisesta merimetsosta parin metrin pituuteen.

Plotopteridae-heimon aikaisin laji *[[Phocavis maritimus]]* eli eoseeniepookin keskivaiheilla, mutta useimmat heimon lajeista elivät mioseeniepookin keskellä, minkä jälkeen ne luultavasti kuolivat sukupuuttoon. Samaan aikaan kuolivat jättipingviinit, ja hylkeiden sekä delfiinien määrä lisääntyi. Tästä on päätelty, että merinisäkkäiden lisääntyminen johti Plotopteridae-heimon kuolemaan.

## Lähteet
Piikkihäntäagamat

**Piikkihäntäagamat** eli **piikkihäntäliskot** (*Uromastyx*) on agamien heimoon kuuluva liskosuku, joka on kotoisin Afrikasta ja Lähi-idän alueelta. Suvun liskojen levinneisyysalue ulottuu Marokosta Egyptiin, Keski-Afrikkaan ja Lähi-itään.

## Yleistä
Piikkihäntäliskot ovat suuria tai keskikokoisia aavikkoeläimiä. Ne ovat kaikkiruokaisia (omnivoreja), jotka syövät poikasena paljon hyönteisiä. Aikuisena niiden ravinto vaihtuu siemeniin, kukkakasveihin, hedelmiin ja lehtiin. Ne syövät myös kasvien kuivuneet osat. Piikkihäntäagamien kuono on lyhyt ja pää leveä. Ne ovat päiväeläimiä, ja pysyvät öinä ja epäsuotuisina vuodenaikoina kaivamissaan koloissa tai kallionhalkeamissa. Suvun liskoilla on nimensäkin mukainen piikkisuomuinen häntä, jolla ne tukkivat kolonsa suuaukon levätessään. Piikkihäntäagama on tumma lähtiessään liikkeelle aamupäivällä, mutta sen väri vaalenee auringossa. Se ottaa aurinkoa kallion huipulla, jolloin sen on helppo havaita vihollinen. Liskot kasvavat noin 30-senttisiksi.

## Luokittelu
Piikkihäntäagamat kuuluvat nykyään agamien heimon Uromastycinae-alaheimoon. Ne luettiin aiemmin alaheimoon Leiolepidinae yhdessä *[[Leiolepidus]]*-suvun perhosliskojen kanssa. Myöhempien tutkimusten perusteella molemmat alaheimot saattavat muodostaa omat heimonsa.

Piikkihäntäagamien kolme entistä lajia luetaan nykyään omaan *[[Saara (liskosuku)|Saara]]*-sukuunsa. Piikkihäntäagamiin katsotaan, lähteestä riippuen, kuuluvan 13–20 lajia. Tässä jakoa Reptile Databasen mukaan:

* Piikkihäntä (*Uromastyx acanthinura*)
* *[[Uromastyx aegyptia]]*
* *[[Uromastyx alfredschmidti]]*
* *[[Uromastyx benti]]*
* *[[Uromastyx dispar]]*
* *[[Uromastyx geyri]]*
* *[[Uromastyx macfadyeni]]*
* *[[Uromastyx nigriventris]]*
* *[[Uromastyx occidentalis]]*
* *[[Uromastyx ocellata]]*
* *[[Uromastyx ornata]]*
* *[[Uromastyx princeps]]*
* *[[Uromastyx shobraki]]*
* *[[Uromastyx thomasi]]*
* *[[Uromastyx yemenensis]]*

## Lähteet
Musta silmä

**Mustalla silmällä** tarkoitetaan mustelmaa silmän ympärillä. Pieni, ei kuitenkaan itse silmässä vaan sen ympärillä oleva vamma paranee itsestään muutamassa päivässä. Silmäkulmaan kohdistunut isku saa herkästi silmäluomen muuttumaan mustaksi. Silmiin kohdistunut isku ei välttämättä johda mustaan silmään, vaan iskun täytyy olla tarpeeksi kova.
Nawathinehenan kieli

**Nawathinehena** on kieli tai murre, jonka SIL International luokittelee arapaho-kielten alaryhmään kuuluvaksi kieleksi (muut ovat arapaho ja gros ventre). Kieli on kuollut eli sillä ei ole yhtään tunnettua puhujaa. Sitä puhui arapahoihin kuulunut nawathinehena-heimo.

## Lähteet
Kailas

**Kailasvuori** eli **Tise** (sanskritiksi: कैलाश पर्वत, *Kailāśa parvata*; tiibetiksi: གངས་རིན་པོ་ཆེ, *Gangs Rin-po-che*, ’lumien jalokivi’; kiinaksi: 冈仁波齐峰, *Gāngrénbōqí fēng*) on 6 638 metriä korkea vuori Länsi-Tiibetissä, Manasarowar- ja Rakshastaljärvien pohjoispuolella. Vuorelta saavat alkunsa jotkin Aasian pisimmistä joista, muun muassa Indus, Sutlej ja Brahmaputra. Kailas on neljän eri uskonnon – hindulaisuuden, buddhalaisuuden, jainalaisuuden ja bönin – pyhä vuori.

Vuori on suosittu matkailu- ja pyhiinvaelluskohde. Pyhiinvaeltajat uskovat, että kiertämällä vuoren kerran ympäri voi vapautua kaikista synneistä.

## Lähteet
Donatella Versace

**Donatella Versace** (s. 2. toukokuuta 1955 Reggio di Calabria) on italialainen muotisuunnittelija ja liikenainen. Hän on edesmenneen veljensä Gianni Versacen perustaman Versacen muotitalon pääsuunnittelija ja varajohtaja. Hän on myös yksi muotitalon suurimpia yksittäisiä omistajia ja omistaa 20 prosenttia sen osakekannasta. Hänen tyttärensä Allegra omistaa puolet.
                                 
Donatellalla ja hänen entisellä aviomiehellään, yhdysvaltalaisella Paul Beckillä on kaksi lasta: tytär Allegra (s. 30 kesäkuuta 1986) ja poika Daniel Versace (s. 1989). 

## Aiheesta muualla

*Versace virallinen verkkosivusto
Prinssi

**Prinssi** on eräs ylhäisaristokraatin nimitys. Yleisesti prinssillä tarkoitetaan monarkin poikaa. Prinssi voi tarkoittaa myös muuta hallitsijan lähisukulaista, tai kaukaisempaakin sukulaista (esimerkiksi Saudi-Arabian prinssit, joita on yli tuhat henkilöä). Kansainvälisessä käytännössä prinsseiksi kutsutaan niitä kuninkaallisia ja ruhtinaallisia joilla ei ole hallinnassaan muodollista eikä todellista ruhtinaskuntaa tai joita ei ole kruunattu ruhtinaaksi. Tyypillisesti prinssi on myös hallitsevan kuningattaren puolison arvonimi. Prinssin naispuolinen vastine on prinsessa. Kuninkaan puolisosta käytetään kuitenkin nimitystä kuningatar. 

Sana prinssi tulee latinan sanasta princeps. Prinssi ei ole suomen kielessä koskaan hallitsijan nimitys, joten sanasta muissa kielissä johdetut nimikkeet käännetään suomen kielessä ruhtinaaksi, esimerkiksi Niccolò Machiavellin *Il Principe* -kirjan suomennos "Ruhtinas" tai Monacon ruhtinaskunnan hallitsijat (*Prince de Monaco*).

**[[Kruununprinssi]]** on prinssi, joka perii vallan, kun hänen isänsä, joka on kuningas tai äitinsä, joka on hallitseva kuningatar, kuolee. Yleensä kruununprinssi on hallitsijan vanhin poika. 
 
**[[Prinssipuoliso]]** on yleinen nimitys tai asema naishallitsijan puolisolle.
Kaksoisruokolehdykkäsoittimet

**Kaksoisruokolehdykkäsoittimet** ovat puhallinsoittimia, joiden ääni muodostuu ilman ja paineen muodostamasta värähtelystä ruokolehdyköiden välissä. Ruo'ot saadaan jättiruoko (*Arundo donax*) nimisestä heinäkasvista jota kasvaa Välimeren ympäristössä. Kaksoisruokolehdykät, eli *röörit* soittaja valmistaa useimmiten itse sitomalla ne yhteen siihen kehitetyllä tekniikalla. Niitä valmistaa myös joukko ammattilaisia sekä tehdään syntettisistä materiaaleista. 

Nykysoittimista kaksoisruokolehdykkäsoittimia ovat oboe, oboe d’amore, englannintorvi ja fagotti. Muinaissoittimista muun muassa skalmeija on tämäntyyppinen soitin.

## Lähteet

## Aiheesta muualla

*  Oboisti Sanna Niemikunnas kertoo soittimestaan ja pitää samalla pienen esitelmän rööristä. 
*  Röörien valmistusta ammattimaisesti.
*  Röörien valmistusta. 
*
The Funeral Album

**The Funeral Album** on metalliyhtye Sentencedin kahdeksas ja viimeinen studioalbumi. Albumi julkaistiin Century Media -levy-yhtiön kautta 25. toukokuuta 2005, ja sijoittui Suomen virallisella albumilistalla parhaimmillaan ensimmäiseksi. Kappaleesta "Ever-Frost" julkaistiin single ja kuvattiin musiikkivideo. Albumin kansitaide on yhtyeen rumpalin Vesa Rannan käsialaa.

Albumin kappaleet noudattavat sanoituksiltaan tuttua linjaa itsemurhan, kuoleman ja melankolian parissa, mutta kertoo samalla tarinan hautajaissaattueesta Sentencedin viimeisellä matkalla. Albumi alkaa uhmakkaasti, aivan kuten Sentencedin alkutuotantokin ja sisältää yhden death metal -kappaleen, "Where Water Falls Frozen". Tämän jälkeen saapuu kuolema ja "Lower the Flags" käskee laskemaan liput puolitankoon. Lopuksi kappaleessa "End of the Road" tullaan tien päähän, ja Sentencedin hautajaiset alkavat. __notoc__

Levyn aloitusraidalla "May Today Become the Day" kuullaan kappaleen väliosassa lusikoiden, paineilman, jääkaapin ja saksien ääniä. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Sami Kukkohovi – basso
* Ville Laihiala – laulu
* Sami Lopakka – kitara
* Vesa Ranta – rummut
* Miika Tenkula – soolokitara

### Vierailijat
* Kimmo Härmä – taustalaulu
* Pasi Puolakka – huuliharppu kappaleessa "Despair-Ridden Hearts"
* Musarit (johtajanaan Ismo Koskela) – kuorolaulu kappaleissa "Vengeance Is Mine" ja "End of the Road"
* Hiili Hiilesmaa – lyömäsoittimet

## Singlet

## Arvostelut
* City: 
* Imperiumi: 8-/10
* Soundi: 

## Lähteet

## Aiheesta muualla
* 
*
Music Has the Right to Children

**Music Has the Right to Children** oli ensimmäinen kaupallisesti julkaistu albumi skottilaiselta elektronista musiikkia esittävältä Boards of Canada -duolta. Se julkaistiin Euroopassa 20. huhtikuuta ja Yhdysvalloissa 20. elokuuta 1998. Muutama albumin kappale esiintyi myös 1996 julkaistulla omakustannelevyllä *Boc Maxima*, jota painettiin vain 50 kappaletta. 

## Kappaleet

# "Wildlife Analysis" &ndash; 1:17
# "An Eagle in Your Mind" &ndash; 6:23
# "The Color of the Fire" &ndash; 1:45
# "Telephasic Workshop" &ndash; 6:35
# "Triangles and Rhombuses" &ndash; 1:50
# "Sixtyten" &ndash; 5:48
# "Turquoise Hexagon Sun" &ndash; 5:07
# "Kaini Industries" &ndash; 0:59
# "Bocuma" &ndash; 1:35
# "Roygbiv" &ndash; 2:31
# "Rue the Whirl" &ndash; 6:39
# "Aquarius" &ndash; 5:58
# "Olson" &ndash; 1:31
# "Pete Standing Alone" &ndash; 6:07
# "Smokes Quantity" &ndash; 3:07
# "Open the Light" &ndash; 4:25
# "One Very Important Thought" &ndash; 1:14
# "Happy Cycling" &ndash; 7:51 (vain Matador Recordsin Yhdysvaltain julkaisussa ja vuoden 2004 Warp Recordsin uudelleenjulkaisussa)
Vitiligo

**Vitiligo** eli **valkopälvi** on pigmenttihäiriö, joka aiheuttaa ihon oman väriaineen eli melaniinin paikoittaisen katoamisen, ja iholle ilmestyy vaaleita, auringossa ruskettumattomia alueita. Syytä vitiligon syntymiseen ei ole täysin onnistuttu selvittämään, mutta sen on arveltu liittyvän autoimmuuni-, perintö- ja ympäristötekijöiden vaikutusten yhdistelmään. Vitiligo ei ole tarttuvaa, eikä sillä ole ihon väriaineen puuttumisen lisäksi muita fyysisiä oireita. Vitiligoa esiintyy noin yhdellä prosentilla väestöstä, sekä naisilla että miehillä. Suomessa vitiligoa arvioidaan olevan noin 70&nbsp;000–80&nbsp;000 ihmisellä.

## Oireet ja esiintyminen
Vitiligo puhkeaa usein alle 20-vuotiaana. Iholle ilmestyy vaaleita läiskiä, jotka saattavat joko laajeta tai palautua ajan myötä normaalin ihon väriseksi. Vitiligon laajenemista on vaikea ennustaa. Iho saattaa jäädä myös pysyvästi täplikkääksi. Ilman pigmenttiä olevia ihoalueita voi olla muutamia, tai niitä voi olla kaikkialla vartalossa. Pigmentin häviäminen voi vaikuttaa myös vaalentavasti hiusten ja karvoituksen väriin.

Vitiligoa esiintyy tavallisimmin kasvoissa, käsissä, kainaloissa, nivusissa, sukupuolielimissä ja navan ympärillä sekä raajojen hankausalueilla, kuten kyynärpäissä ja polvissa. Vitiligon esiintymisalueet sijaitsevat usein vartalolla symmetrisesti. Pigmentin puuttumisen vuoksi vitiligo-alueet palavat auringossa herkästi, joten ne on suojattava ultraviolettisäteilyltä vaatteilla tai aurinkovoiteella.

### Eläimillä
Vitiligoa esiintyy myös eläimillä. 

## Hoito ja häivyttäminen
Vitiligo ei yleensä vaadi hoitoa, koska sillä ei tavallisesti ole fyysisiä haittavaikutuksia. Mikäli siitä aiheutuu potilaalle henkistä haittaa, kuten häpeää tai itsetunnon menetystä, voidaan vitiligo-täpliä peittää meikeillä, itseruskettavilla aineilla tai muilla kosmeettisilla menetelmillä.

Vitiligon pysyvää poistamista voidaan yrittää voide- tai valohoidolla sekä ihonsiirrolla. Vitiligoon ei kuitenkaan ole olemassa varmuudella tehoavaa hoitomenetelmää. Joissakin tapauksissa vitiligo saattaa parantua myös itsestään.

## Vitiligoa julkisuuden henkilöillä

* Poptähti Michael Jacksonin ihon vaalenemisen todettiin virallisessa ruumiinavausraportissa johtuneen vitiligosta. Lisäksi Jacksonin kotoa löydettiin 37 purkillista ihon vaalentamiseen yleensä käytettäviä voiteita, joilla Jackson vaalensi ihostaan tummemmaksi jääneitä alueita.
* Näyttelijä Graham Nortonilla on hiuksissaan vitiligosta johtuvia vaaleita täpliä.
* Näyttelijä Holly Marie Combsilla on molemmissa käsissään jälkiä vitiligosta.
* Meikkiartisti Lauren Elyse korostaa vitiligoaan luomivärillä ja muilla meikeillä. Elysen vitiligo näkyy eniten silmien ympärillä.
* Malli Winnie Harlow'lla on vitiligoa koko kehossaan. Hän tuli tunnetuksi *[[Huippumalli haussa]]* -sarjasta.

## Katso myös
*Albinismi
*Autoimmuunisairaus
*Michael Jacksonin terveys ja ulkonäkö

## Lähteet
* 
* 

### Viitteet

## Aiheesta muualla

* Valkopälvi (Vitiligo), *Terveyskirjasto: Lääkärikirja Duodecim*, Kustannus Oy Duodecim 2010
* Vitiligo News Blog 
* Kansainvälinen vitiligojärjestö 
* Tietoa vitiligosta
Saarela (täsmennyssivu)

**Saarela** tarkoittaa seuraavia:

* Saarela, kaupunginosa Oulussa
* Saarela, kylä Kannuksessa
* Saarela, kylä Pielavedellä
* Saarela, kylä entisessä Viipurin maalaiskunnassa Suomen Neuvostoliitolle luovuttamalla alueella
* Saarelan suojelualue, luonnonsuojelualue Pyhtäällä
* Saarelan rautatieasema, vuosina 2008–2010 rakennettava rautatieliikennepaikka Pohjanmaan radalla
* Saarelankylä, kylä Saarijärvellä

## Henkilöt
Saarela on myös seuraavien henkilöiden sukunimi:

* Albertina Saarela (o.s. *Kiteenoja*, 1849–1902), kauppias ja maito- ja karjatalousyrittäjä
* Aleksi Saarela (s. 1997), jääkiekkoilija
* Allan Kustaa Saarela (1888–1979), kirkkoherra ja tietokirjailija
* Annikki Saarela (o.s. *Miekk-oja*, 1944–2021), virkamies ja pankinjohtaja
* Antti Saarela (1899–1981), taidemaalari
* Antti Saarela (s. 2001), jääkiekkoilija, Aleksi Saarelan veli
* Anu Saarela (s. 1958), juristi ja diplomaatti
* Erkki Saarela (s. 1946), näyttelijä
* Fredrik Saarela (1888–1955), jääkärikapteeni ja lääninhallituksen virkailija
* Ilkka Saarela (s. 1983), jääkiekkoilija
* Jarmo Saarela (s. 1965), raviohjastaja
* Joni Saarela (s. 1969), näyttelijä
* Kaarle Saarela (1888–1918), punakaartilaispäällikkö
* Kalervo Saarela (1925–2019), juristi, korkeimman hallinto-oikeuden hallintoneuvos
* Kari Saarela (s. 1952), ampumahiihtäjä
* K. B. Saarela (1887–1981), tamperelainen rakennusainetehtailija
* Mikko Saarela (1958–2019), biologi, muusikko
* Niko Saarela (s. 1972), näyttelijä, Erkki Saarelan poika
* Olli Saarela (s. 1965), elokuvaohjaaja, Tanja Karpelan puoliso 2006–2008
* Pasi Saarela (s. 1973), jääkiekkoilija
* Petri Saarela, muusikko, säveltäjä ja sanoittaja
* Ruska Saarela (s. 1994), pyöräsuunnistaja, maailmanmestari
* Saara Saarela (s. 1971), elokuvaohjaaja, professori, Annikki Saarelan tytär
* Samuli Saarela (s. 1988), pyöräsuunnistaja, maailmanmestari
* Sanna Saarela (s. 1980), teatteriohjaaja, -opettaja ja näyttelijä
* Sini Saarela (s. 1981), ympäristöaktivisti
* Tanja Karpela (o.s. *Vienonen*, ent. *Karpela*, *Saarela*, s. 1970), poliitikko ja ministeri, Miss Suomi 1991
* Tauno Saarela (s. 1952), yliopistonlehtori ja työväenliikkeen historiantutkija
* Vellu Saarela (s. 1992), trikkaaja
* Yrjö Saarela (1884–1951), maanviljelijä, kreikkalais-roomalaisen painin olympiavoittaja ja maailmanmestari, painivalmentaja
Leatherman

**Leatherman** on tuotemerkki ja nimitys monitoimityökalusarjalle, jonka omistaa Leatherman Tool Group.

## Historia
Timothy Leatherman kehitti ja patentoi ensimmäisen monitoimityökalunsa prototyypin vuonna 1980. PST (Pocket Survival Tool) tuli ensimmäisenä Leatherman-työkaluna markkinoille 1983.

## Työkalut
Leatherman-sarjan työkalut ovat yleensä noin 10 senttiä pitkiä, muutaman sentin paksuisia ja levyisiä metallista valmistettuja työkaluja, joihin on yhdistetty tyypillisesti veitsi, pihdit sekä ruuvimeisseli. Muita tyypillisiä toimintoja ovat muun muassa sakset, sekä tölkinavaaja. Kaikki alatyökalut on yhdistetty toisiinsa. Leatherman-työkalulle on tyypillistä myös kokoontaitettava rakenne säilytystä varten sekä nahkainen vyöhön liitettävä säilytyskotelo.

## Aiheesta muualla

*Virallinen kotisivu
The Chronic

**The Chronic** on Dr. Dren ensimmäinen sooloalbumi, se julkaistiin vuonna 1992. Ennen soolouraa hän oli osa N.W.A.-ryhmää. 

Albumi nosti Yhdysvaltojen länsirannikon hip hopin myyntilistojen kärkeen. The Chronic on yksi länsirannikolle ominaisen hip hop -tyylin, G-funkin kulmakivistä. G-funk hallitsi kaupallista hip hopia useita vuosia The Chronicin julkaisun jälkeen. The Chronic myös esitteli yleisölle artistit kuten Snoop Doggy Dogg, Warren G ja Nate Dogg, jotka kaikki loivat myöhemmin menestyksekkäät soolourat.

Yleisesti The Chronicia pidetään yhtenä tärkeimmistä hip hop -albumeista ja sen vaikutus varsinkin länsirannikon hip hopiin oli valtaisa. Albumi on myös yksi harvoista, jolle hip hop -lehti *[[The Source]]* on antanut arvosanaksi täydet viisi mikrofonia. Kaupallisesti The Chronic oli myös menestys, myyden Yhdysvalloissa triplaplatinaa. Vuonna 2019 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

Albumin nimellä viitataan kannabikseen.

Singleinä albumilta julkaistiin "Fuck Wit Dre Day (And Everybody's Celebratin')", "Nuthin' But a "G" Thang" ja "Let Me Ride", joista kaikista on tehty myös musiikkivideo.

## Kappalelista

## Singlet
Albumilta julkaistiin seuraavat singlet:
* "Nuthin' but a "G" Thang" (19. tammikuuta 1993)
* "Fuck wit Dre Day" (20. toukokuuta 1993)
* "Let Me Ride" (13. syyskuuta 1993)

## Listasijoitukset

## Lähteet
Kuivasjärvi (täsmennyssivu)

**Kuivasjärvi** on usean paikan tai vesialueen nimi:

* Kuivasjärvi, järvi Alavudella
* Kuivasjärvi, kaupunginosa Oulussa
* Kuivasjärvi, järvi Oulussa
* Kuivasjärvi, järvi Parkanossa
* Kuivasjärvi, kylä Parkanossa
* Kuivasjärvi, rautatieliikennepaikka Parkanossa
* Kuivasjärvi, järvi Suomussalmella
Halvaus

**Halvaus** eli **paralyysi** tarkoittaa yhden tai useamman lihasryhmän toiminnan täydellistä pysähtymistä. Halvauksen aiheuttavia sairauksia on laaja joukko. Tavallisimpia halvauksen aiheuttajia (ei yleisyysjärjestyksessä) ovat aivoinfarkti, ohimenevä aivoverenkiertohäiriö, polyneuropatiat, MS-tauti, hermopinne, aivoverenvuoto, aivokasvaimet, hermojuurivaurio (esimerkiksi iskiaksen takia), sydänhalvaus ja selkäydinvamma. Muita mahdollisia halvauksen aiheuttajia ovat muun muassa ALS-tauti, Guillain-Barrén oireyhtymä, polio sekä erilaiset tapaturmat.

Osa halvauksen aiheuttamista tiloista voi korjaantua.

## Erilaisia halvauksia
* monoplegia, yhden raajan halvaus
* diplegia, molemminpuolinen halvaus
* hemiplegia, toispuolihalvaus
* parapareesi
* paraplegia, halvaantuminen vyötäröstä alaspäin
* pareesi, lievää halvausta nimitetään yleisesti. 
* tetraplegia (neliraajahalvaus, vanh. kvadriplegia), halvaantuminen kaulasta alaspäin
* tripareesi
* triplegia, kolmen raajan halvaus
* Bellin halvaus, äkisti puhkeava kasvohermon halvaus

## Lähteet
* Lääkärin CD:n artikkeli *Halvaus - lihasheikkous*, 29. kesäkuuta 2001, Kiti Müller

## Aiheesta muualla

*Halvaus, Terveyskirjasto.fi
Celestinus IV

Paavi **Celestinus IV**, syntymänimeltään **Goffredo da Castiglione** (n. 1180–16. marraskuuta 1241) oli paavina 25. lokakuuta 1241 – 16. marraskuuta 1241. Hänen hallintokautensa oli paaveista kolmanneksi lyhin.

Goffredo da Castiglione syntyi Milanossa. Hänen varhaisista vuosistaan ei tiedetä paljoa. Paavi Gregorius IX nimitti hänet kardinaaliksi syyskuussa 1227. Goffredo da Castiglione oli paavin legaatti Lombardiassa ja Toscanassa 1228–1229. Hänet valittiin paaviksi lokakuussa 1241, mutta hän ehti olla virassaan ainoastaan 17 päivää.

## Lähteet
*

### Viitteet

## Aiheesta muualla
Love & Death

**Love & Death** on metalliyhtye Sentencedin toinen minialbumi. Se julkaistiin Century Media -levy-yhtiön kautta vuonna 1995.

Albumi on laulaja-basisti Taneli Jarvan viimeinen julkaisu Sentencedin kanssa. Se sisältää viisi ennenjulkaisematonta kappaletta, joista yksi on Billy Idol -laina "White Wedding". Albumin kappaleet ovat myös bonusmateriaalina ''Amokin'' uusintapainoksessa.

## Kappaleet

# 
# 
# 
# 
# 

## Kokoonpano

* Taneli Jarva – basso, laulu
* Sami Lopakka – kitara
* Vesa Ranta – rummut
* Miika Tenkula – soolokitara

## Aiheesta muualla
* Albumin sanoitukset Sentencedin virallisella sivustolla 
* 
*
Lintula

**Lintula** voi tarkoittaa:

## Paikannimenä
* Lintula, kaupunginosa Oulussa
* Lintula, kaupunginosa Valkeakoskella
* Lintulan luostari, ortodoksinen nunnaluostari Heinävedellä.
* Kiinteistö Oy Turun Lintula, rakennus Turun keskustassa

* Lintula, entinen Suomen Kivennavan kunnan kylä, nykyinen Venäjän Kivennavan kunnan taajama () Karjalankannaksella
** Lintulan lahjoitusmaat, lunastettiin vuonna 1882 Suomen valtiolle  3 066 581 markan hintaan
** Lintulan lehtikuusimetsä, historiallinen suojeltu puuistutus Karjalankannaksella
* Lintula, kylä Hattulassa
* Lintula, kylä Kittilässä
* Lintula, kylä Kristiinankaupungissa
* Lintula, kylä Liedossa

## Sukunimenä
* Anni Lintula (s. 1981), journalisti, liiketoimintajohtaja ja nuorisokulttuurin asiantuntija
* Emil Lintula (k. 1918), punakaartilaispäällikkö
* Henri Lintula (s. 1990), vapaaottelija
* Kaarle (Kalle) Lintula (1886–1918), taidemaalari
* Lassi Lintula (s. 1997), futsalpelaaja
* Samuli Lintula, *Samson* (s. 1971), sarjakuvapiirtäjä.
2001 (albumi)

**2001** (usein myös **The Chronic: 2001**) on Dr. Dren toinen *virallinen* sooloalbumi, joka julkaistiin 16. marraskuuta 1999. Albumi sai medialta innostuneen vastaanoton ja varsinkin levyn tuotantoa kiiteltiin. Tunnusomaista albumille on vierailijoiden suuri määrä. *2001* oli myös kaupallinen menestys, se myi Yhdysvalloissa kuusinkertaista platinaa. Levyä seurannut Up in Smoke -kiertue oli myös valtava menestys, kiertueella olivat mukana muun muassa Eminem, Snoop Dogg, Ice Cube ja Xzibit.

Hip hop -lehti *The Source* antoi *2001* -albumille arvosanaksi täydet viisi mikrofonia.

## Kappaleet

## Arvostelut
*AllMusic: 

## Lähteet
Prinssi Kaspian

**Prinssi Kaspian** () on C. S. Lewisin kirjoittaman Narnia-kirjasarjan ilmestymisjärjestyksessä toinen kirja, joka ilmestyi vuonna 1951. Se julkaistiin suomeksi 1961 Kyllikki Hämäläisen suomentamana. Kirjan kustansi Otava.

## Kirjan nimi
Lewis ehdotti kirjan nimeksi ensin ”Narniaan houkutellut” ja toinen ehdotus oli ”Narnian torni”. Kustantaja hylkäsi molemmat ehdotukset, ja kirjan nimeksi tuli ”Prinssi Kaspian” alaotsikolla ”Paluu Narniaan”. Alaotsikko on yleensä jätetty huomiotta.

## Juoni

*Prinssi Kaspian* alkaa täsmälleen samoilla sanoilla kuin *[[Velho ja leijona]]*: ”Oli kerran neljä lasta, joiden nimet olivat Peter, Susan, Edmund ja Lucy.” Lapset istuvat rautatieasemalla, kun Kaspian kutsuu heidät Susanin taikatorvella Narniaan. Narniassa he huomaavat, että heidän edellisestä vierailustaan on Narnian ajassa kulunut yli tuhat vuotta. Narniassa ovat vallassa muualta saapuneet ihmiset, ja melkein kaikki eli faunit, puunhenget, kääpiöt, kentaurit, satyyrit ja puhuvat eläimet on joko tapettu tai ajettu pakoon, eikä moni ihminen edes usko niiden olemassaoloon. Nuori prinssi Kaspian aikoo kuitenkin syöstä vallasta ilkeän setänsä Mirazin ja päästää Narnian alkuperäiset asukkaat valtaan. Lapset ryhtyvät auttamaan Kaspiania. Aslan palaa Narniaan. Peter haastaa Mirazin kaksintaisteluun, jotta he voittaisivat sodan. Sopespian ja Glozelle toteavat että Miraz on liian vanha kaksinkamppailuun nuoruudessaan kukoistavan soturin kanssa. Miraz raivostuu. Lordi Sopespianin ja Glozellen yllytyksen (jonka tarkoituksena on saada Miraz hyväksymään taisteluhaaste) ansiosta Miraz ottaa haasteen vastaan. Mutta tasaväkisen kamppailun jälkeen Miraz kaatuu muttei kuole, ja Sopespian ja Glozelle syyttävät Peteriä maassa makaavan miehen tappamisesta. Glozelle pistää Mirazin miekalla kuoliaaksi tahallaan. Sopespian ja Glozelle saavat telmarilaiset sotaan syytettyään Peteriä Mirazin tappamisesta. Mutta puut heräävät henkiin ja telmarilaiset pakenevat. Berunan silta on poissa, ja telmarilaiset antautuvat. Lopulta lapset taiotaan takaisin Englantiin, ja telmarilaiset pääsevät samaa reittiä oikealle kotiseudulleen, josta he tulivat Telmariin, Tyynenmeren saarelle jossa he asuivat merirosvoina. Jotkut telmarilaiset jäävät mielellään Narniaan. Kaspian Kymmenennestä tulee kuningas.

## Lähteet
*
Kuivasjärvi (Oulu)

**Kuivasjärvi** on järvi Oulun kaupungin pohjoisosassa Linnanmaan, Kuivasjärven, Kaijonharjun ja Ritaharjun kaupunginosien alueella. Matalan järven pituus on itä–länsisuunnassa 1,9 kilometriä ja leveimmältä kohdaltaan järvi on 0,8 kilometriä leveä, pinta-alan ollessa  82 hehtaaria. Järvialtaan keskisyvyys on 1,45 metriä. Kuivasjärvi on tärkeä lintuvesi. Järvi jakaantuu suurempaan läntiseen altaaseen sekä pienempään itäiseen altaaseen. Läntinen osa eli varsinainen Kuivasjärvi on matala, ja sen suurin pituus itä–länsisuunnassa on noin 1,4 kilometriä. Järven itäistä allasta, Kaijonlahtea, erottaa pääaltaasta maapenkereelle rakennettu jalankulun ja pyöräilyn väylä. Pengerryksessä on yksi silta-aukko veden virtausta varten.

Kuivasjärvi on Kuivasojan vesistön alempi järvi, perustasossaan 12 metriä merenpinnan yläpuolella. Ylempänä, 12,8 m merenpinnasta oleva Pyykösjärvi laskee vetensä Kuivasjärven itäosan Kaijonlahteen Laholaisojana, joka on suurin Kuivasjärveen tulevista ojista. Toiseksi suurin on järven pääaltaaseen laskeva Ahvenoja, joka on kuivatettujen Ison Ahvenjärven ja Pienen Ahvenjärven entinen laskuoja. Muut Kuivasjärveen tulevat vedet ovat peräisin lähinnä ympäröivien alueiden kuivatusojista. Kuivasjärvi laskee Perämereen Kuivasojan kautta, ja sen alkupiste on järven läntisimmässä kolkassa.

Kuivasjärven ongelmana ovat viime vuosina olleet rehevöityminen, sen aiheuttama veden alhainen happipitoisuus sekä kalakuolemat. Pääosin soilta ja Ruskon vanhan kaatopaikan suunnalta kertyvän järviveden happipitoisuutta on pyritty nostamaan keinotekoisin menetelmin 1980-luvulta lähtien. Veden laatu on heikohko, ja järvessä tavataan sinilevää etenkin loppukesästä. Heikoimmassa kunnossa on järven itäinen Kaijonlahden puolisko, jonka kunnostus on suunnitteilla ensimmäiseksi.

## Lähteet

## Aiheesta muualla

* Oulun kaupunki: Pyykösjärven ja Kuivasjärven kunnostuksen yleissuunnitelma
Kuivasjärvi (kylä)

**Kuivasjärvi** on kylä samannimisen järven pohjoisrannalla Pirkanmaalla Parkanon keskustan pohjoispuolella valtatien 3 varrella ja Tampere–Seinäjoki-oikoradan välittömässä läheisyydessä. Kylä sijaitsee noin 19 kilometriä Parkanon keskustasta pohjoiseen ja noin 11 kilometriä länteen Kihniön keskustaajamasta. Kuivasjärven rautatieasema sijaitsee kylän itäpuolella. Kylässä järjestetään vuosittain kesän lopussa Kuivasjärven maalaismarkkinat.
Tony Popović

**Anthony (Tony) Popović** (s. 4. heinäkuuta 1973 Sydney) on australialainen jalkapalloilija, joka on pelannut muun muassa englantilaisseura Crystal Palacessä. Pelipaikaltaan hän on puolustaja.

Popović aloitti uransa Sydney Unitedissa, jossa hän pelasi vuoteen 1997 saakka. Kaudet 1997–2001 hän pelasi Japanissa J. Leaguessa Sanfrecce Hiroshimassa. Vuonna 2001 hän siirtyi Englantiin Crystal Palaceen.

Popović nousi vuonna 1989 Australian nuorten maajoukkueeseen. Hän oli mukana Barcelonan olympialaisissa 1992 Australian joukkueessa. Hän pelasi ensimmäisen ottelunsa Australian jalkapallomaajoukkueessa vuonna 1995. Hän pelasi 58 maaottelua tehden niissä kahdeksan maalia. Hänet valittiin maajoukkueeseen Saksan MM-kisoihin 2006 mutta hän pääsi MM-kisoissa pelaamaan vain alkulohko-ottelussa Brasiliaa vastaan.

## Lähteet
Kanadan vaakuna

**Kanadan kuninkaallinen vaakuna** (, ), virallisesti **Hänen Majesteettinsa Kuninkaan vaakuna Kanadan puolesta** (, ) on Kanadan liittovaltion virallinen vaakuna. Sen vahvisti käyttöön Ison-Britannian kuningas Yrjö V vuonna 1921. Vaakuna muistuttaa huomattavasti Ison-Britannian vaakunaa.

Vaakunaa on uudistettu vuoden 1921 jälkeen kahdesti. Ensin sitä muokattiin vuonna 1957, jolloin hyväksyttiin komentaja Alan Beddoen uusi versio. Se sisälsi Kanadan pääministerinä 1911–1920 toimineen Sir Robert Bordenin (1854–1937) ehdottamat punavaahteranlehdet. Liput piirrettiin siinä yhteydessä uudelleen. Nykyinen vaakuna on vuodelta 1994.


Royal Coat of Arms of Canada (1921–1957).svg|1921–1957
Royal Coat of Arms of Canada (1957–1994).svg|1957–1994


## Katso myös

* Kanadan lippu
Benedictus XIV

**Benedictus XIV** (31. maaliskuuta 1675, Bologna – 3. toukokuuta 1758, Rooma), syntymänimeltään **Prospero Lorenzo Lambertini**, toimi paavina 17. elokuuta 1740 – 3. toukokuuta 1758.

## Elämäkerta

Benedictus syntyi aatelisperheeseen Bolognassa, joka oli siihen aikaan Kirkkovaltion suurin kaupunki. Konklaavi, joka valitsi hänet paaviksi, oli koolla kuusi kuukautta. Benedictuksen on väitetty sanoneen kardinaaleille: "Jos haluatte valita pyhimyksen, valitkaa valtiomies Gotti, jos rehellisen miehen, valitkaa minut". Hänen paaviutensa alkoi suurten vaikeuksien saattelemana. Nämä johtuivat pääasiassa katolisten maiden ja paavinistuimen keskinäisestä kiistelystä siitä, tulisiko oikeus piispojen nimittämiseen kuulua hallituksille vai kirkolle.

Paavina Benedictus toimi erittäin aktiivisesti: Hän muun muassa uudisti pappien koulutusta, kirkon pyhimyskalenteria ja useita paavillisia instituutioita. Ehkä tärkein Benedictus XIV:n uudistus oli lähetystyön lakien voimaansaattaminen kahdella paavin bullalla (käskykirjeellä): *Ex quo singularilla* ja  *Omnium solicitudinumilla*. Näillä bullilla hän viitoitti lähetystyön käytäntöjä käyttäen ilmaisua "alkukantaisten kulttuurien epäkristilliset ajatukset ja käytännöt". Aiheena oli varsinkin Kiinassa käyty pitkällinen riittikiista, jossa oli kysymys siitä, saivatko kristityt osallistuia perinteisiin kiinalaisiin seremonioihin.

Vuonna 1750 Benedictus XIV julisti Colosseumin pyhäksi paikaksi siellä vuodatetun kirstittyjen marttyyrien vuoksi. Pyhäksi julistaminen lopetti Colosseumin ryöstelyn ja sitä ryhdyttiin suojelemaan.
Benedictus XIV aloitti, yhdessä kardinaali Domenico Silvio Passionein kanssa, Vatikaanin kirjaston luetteloinnin ja laajensi sitä ostamalla 3300 käsikirjoituksen kokoelman. Vuonna 1757 hän uskoi Libyan Pyhän Donatuksen jäännökset fransiskaaneille Vila do Conden kylään, Portugaliin.

## Lähteet
*
* 

### Viitteet

## Aiheesta muualla
Mäntylä (täsmennyssivu)

**Mäntylä** voi tarkoittaa:

## Sukunimenä
* Hanna Mäntylä (s. 1974), Perussuomalaisten kansanedustaja ja ministeri
* Henry Mäntylä (s. 1997), jääkiekkoilija
* Ilkka Mäntylä (1939–2000), historioitsija, dosentti ja apulaisprofessori
* Jasmin Mäntylä (s. 1982), malli, juontaja, laulaja ja kunnallispoliitikko
* Jesse Mäntylä (s. 1987), lentopalloilija
* Juha Mäntylä (s. 1979), kirjailija
* Jussi Mäntylä (1896–1962), jääkärikapteeni
* Jyrki Mäntylä (1936–1972), kirjallisuuden suomentaja
* Kauko Mäntylä (1918–1983), vanhoillislestadiolainen pappi
* Kiia Mäntylä (s. 2004), koripalloilija
* Kyllikki Mäntylä (1907–1979), kirjailija
* Late Mäntylä, pappi
* Ludvig Mäntylä (1895–1973), jääkärieverstiluutnantti
* Maiju Mäntylä (s. 1998), pesäpalloilija
* Maria Mäntylä (s. 1967), näyttelijä
* Martti Mäntylä (s. 1955), tietotekniikan professori
* Matti Mäntylä (s. 1945), näyttelijä
* Niko Mäntylä (s. 1986), jääkiekkoilija
* Petri Mäntylä (s. 1974), koripalloerotuomari
* Santeri Helinheimo Mäntylä, näyttelijä
* Tero Mäntylä (s. 1991), jalkapalloilija
* Tuomo Mäntylä, painija
* Tuukka Mäntylä (s. 1981), jääkiekkoilija

## Paikannimenä
* Mäntylä, osa-alue Penttilän kaupunginosassa Joensuussa
* Mäntylä, osa-alue Koivuharjun kaupunginosassa Kemissä
* Mäntylä, Lappeenranta
* Mäntylä, kaupunginosa Oulussa
* Mäntylä, kylä / kaupunginosa Viitasaaren kaupungissa
* Mäntylä, kaupunginosa Valkeakoskella.
Kuivasjärvi (rautatieliikennepaikka)

**Kuivasjärvi** () on Suomen rataverkon liikennepaikka Parkanossa rataosalla . Se sijaitsee Kuivasjärven kylän itäpuolella Parkanon kaupungin keskustasta noin 18 kilometriä pohjoiseen. Liikennepaikalla ei ole henkilöliikennettä, ja sitä käytetään junien kohtaamisiin.

Liikennepaikan ratapiha muodostuu kahdesta kohtausraiteesta, yksi pääraiteen molemmin puolin. Lisäksi ratapihan itäreunalla on lyhyt kuormausraide. Sivuraiteilla suurin sallittu nopeus on pitkien vaihteiden vuoksi 80&nbsp;km/h.

Varsinaista asemarakennusta ei ole, ainoastaan laitetila ratapihan pohjoispäässä. Liikenteenohjaustoiminnot hoidetaan kaukokäytöllä Tampereen asemalta käsin.

## Lähteet

## Aiheesta muualla
* Vaunut.org: kuvia Kuivasjärven asemalta
Kuinka miljonääri naidaan

**Kuinka miljonääri naidaan** on vuonna 1953 ensi-iltansa saanut elokuva, jonka ohjasi Jean Negulesco. Elokuvan pääosissa ovat Lauren Bacall, Marilyn Monroe ja Betty Grable. Se oli kaikkien aikojen ensimmäinen CinemaScope-menetelmällä kuvattu elokuva. Tuotantoyhtiö oli 20th Century Fox. 

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Juoni

Elokuva kertoo kolmesta mallista, jotka vuokraavat Manhattanilta ylellisen asunnon. Heidän tavoitteenaan on päästä naimisiin miljonäärien kanssa. 

Bacallin esittämä Schatze Page on kolmikon johtohahmo. Kalliin asunnon tuoman pintakiillon avulla Schatze sekä Pola Debevoise (Monroe) ja Loco Dempsey (Grable) yrittävät soluttautua rahapiireihin. Vuokran naiset maksavat panttaamalla kalusteita. 

Arkisesti pukeutunut Tom Brookman kiinnostuu Schatzesta, joka luulee tätä huoltoaseman työntekijäksi. Schatze alkaa tapailla vanhempaa ja varakasta J.D. Hanleyta (William Powell) tämän rahojen takia.

Loco taas tapailee tuimaa, naimisissa olevaa liikemiestä. He matkaavat miehen vuoristomajalle, jossa Loco kuitenkin rakastuu metsänvartijaan. He menevät naimisiin. 

Pola on likinäköinen, mutta ei suostu käyttämään silmälaseja miesten nähden, sillä "miehet eivät pidä silmälasipäisistä tytöistä". Hän tapailee yksisilmäistä öljypohattaa. Lentokoneessa Pola tapaa silmälasipäisen miehen, jonka mielestä lasit tekevät Polasta entistäkin viehättävämmän. Pola päätyy hänen kanssaan naimisiin.

Samaan aikaan Schatze heilastelee sekä Tomin että Hanleyn kanssa. Hanley kosii Schatzea, joka suostuu. Loco ja Pola palaavat New Yorkiin heidän hääjuhlaansa. Alttarilla Schatze teeskentelee nyrjäyttäneensä nilkkansa ja keskeyttää seremonian. Hän kertoo Hanleylle, ettei voi naida häntä, koska rakastaa toista. Mies perääntyy auliisti ja hakee vieraana olevan Tomin paikalle. Schatze meneekin naimisiin Tomin kanssa.

Lopuksi kolme avioparia istuu hampurilaisbaarissa nauraen suunnitelmalle rikkaista avioliitoista. Kun Schatze kysyy Tomin tuloja, tämä ilmoittaa niiden olevan 200 miljoonaa dollaria, jota kaikki luulevat vitsiksi. Sitten Tom kaivaa käsiinsä setelitukon, asettaa tiskille tuhannen dollarin setelin ja kehottaa baarimikkoa pitämään vaihtorahat. Naiset pyörtyvät järkytyksestä. Miehet juovat maljan vaimoilleen.
## Lähteet

## Aiheesta muualla

*
Rayman

**Rayman** on Ubisoftin kehittämä ja julkaisema tasohyppelypeli. Peli on julkaistu vuonna  PlayStationille ja Atari Jaguarille. *Rayman* on tavanomainen sivuttaisesti vierivä tasohyppelypeli, jossa irtoraajaisen päähahmon Raymanin pitää pelastaa värikäs maailmansa salaperäiseltä herra Synkeältä.

## Pelaaminen
*Rayman* on sivuttaisesti vierivä 2D-tasohyppelypeli. Pelin päätehtävä on vapauttaa kaikki Electoonit häkeistään ja voittaa herra Synkeän kätyrit kuudessa maailmassa: Dream Forest (unenomainen metsä), Band Land (musiikkiteemainen paikka pilvissä), Blue Mountains (lumiset vuoret), Picture City (täynnä taidevälineitä), Caves of Skops (synkkä luolasto) ja Candy Chateau (makeislinnake). Vasta kun kaikki Electoonit on vapautettu häkeistään, Rayman voi mennä viimeiseen Candy Chateau -maailmaan. Muuten pelaajan pitää selvittää kentät pääsemällä puisen kyltin (jossa on huutomerkki) luo.

Ympäri kenttiä on ripoteltu pieniä kiiltäviä sinisiä palloja, joita kutsutaan Tingeiksi. Jos pelaaja kerää niitä sata, Rayman saa yhden ylimääräisen elämän. Tingejä voi käyttää myös maksuna ”Velho” -hahmolle, jolloin pääsee salaiseen kenttään, jossa kaikki Tingit keräämällä Rayman voi voittaa yhden ylimääräisen elämän. Rayman saa myös pelin aikana useita parannuksia, kuten tehokkaamman kultaisen nyrkin, sinertävän nopeamman nyrkin, P-kirjaimella merkittyjä punaisia palloja, jotka parantavat Raymanin, ja paikallaan leijuvia keijukaisia, jotka kutistavat Raymanin.

## Vastaanotto
Rayman sai palkinnon ''Electronic Gaming Monthly'' -lehdeltä parhaista pelimusiikeista ja parhaasta animaatiosta. Peli myi 900&nbsp;000 kappaletta kahdessa vuodessa. Se on myös kaikkien aikojen parhaiten myynyt PlayStation-peli Isossa-Britanniassa, jossa sitä on myyty noin viisi miljoonaa kappaletta.

## Aiheesta muualla
*
Mustakaulauikku

**Mustakaulauikku** (*Podiceps nigricollis*) on uikkulintu. Se sekoitetaan usein mustakurkku-uikkuun. Mustakaulauikulla on mustakurkku-uikkuun verrattuna täysmusta ohuempi kaula. Pohjoismaissa mustakaulauikku pesii pieninä yhdyskuntina Etelä-Ruotsin ja Tanskan rehevillä järvillä. Joskus sitä tavataan myös Suomessa, ei tosin joka vuosi. Arvioiden mukaan Pohjoismaissa on noin 300 paria. Maailmalla mustakaulauikkua tavataan kaikissa maanosissa, Oseaniaa lukuun ottamatta.

## Lähteet
* 

### Viitteet

## Aiheesta muualla
*
Mega Man

**Mega Man**, Japanissa *Rockman* () on Capcomin kehittämä ja julkaisema toiminta- ja tasohyppelypeli, joka on julkaistu vuonna  Nintendo Entertainment Systemille. Peli on *[[Mega Man (pelisarja)|Mega Man]]* -pelisarjan ensimmäinen osa. 

## Juoni
Tapahtumat sijoittuvat kuvitteelliseen aikaan vuoteen 200X. Dr. Light on rakentanut uudenkaltaisia robotteja, jotka voivat palvella ihmisiä. Dr. Lightin entinen hyväystävä ja kolleega, Dr. Wily varastaa katkerana Lightin luomuksia ja kääntää nämä luojaansa vastaan. Wily päättää käyttää robotteja maailmanvalloitukseen. Lightin luoma kotirobotti Rock, ilmoittautuu vapaa ehtoiseksi muuttumaan taistelurobotiksi ja pysäyttää Wilyn aikeet. Light suostuu tähän ja muuttaa Rockin taistelurobotiksi, antaen tälle uuden nimen. Mega Man.

Kun Mega Man on pysäyttänyt kaikki kuusi robottia, tämä suuntaan Wilyn linnoitukseen ja ryhtyy kaksin taisteluun tätä vastaan. Mega Man onnistuu voittamaan Wilyn ja estää tämän maailmanvalloitus yrityksen. 

## Pelaaminen
Pelaaja ohjaa Mega Man -nimistä androidia pyrkien pysäyttämään tohtori Wilyn maailmanvalloitusaikeet. Kenttäkohtaiset loppuvastustajat ovat robottimestareita, ja loppuvastustajan päihittämällä pelaaja saa käyttöönsä muunnelman kyseisen vastustajan erikoisaseesta, jonka käyttö tiettyjä robottimestareita vastaan helpottaa pelaajan etenemistä. *Mega Manin* pelisuunnittelussa uutta oli pelaajalle tarjottu vapaus valita ensimmäisten kenttien pelaamisjärjestys, minkä jälkeen avautuu tie kohti tohtori Wilyn monitasoista pääkallolinnoitusta.

Pelin jatko-osat ovat paljolti sisällöltään samanlaisia, mutta *Mega Manissa* on myös ainutkertaisia piirteitä, jotka eivät myöhemmissä peleissä toistu:
* Robottimestareita on vain kuusi. Pelisarjan toisesta osasta lähtien niitä on aina kahdeksan.
* Pelin energia- ja ase-energiakapseleilla on myöhemmistä peleistä täysin poikkeavat spritet.
* Pelissä on pistelaskuri.
* Mega Man tuhoutuu piikeistä myös vahingoittumisen jälkeisen haavoittumattomuuden aikana.
* Mega Manin hyppykorkeus ja putoamisnopeus ovat samat myös vedessä.
* Ei salasanoja tai mukanakannettavia energiatankkeja.
* Ei kuvaa Wilyn pääkallolinnoituksesta.

## Vaikeustaso
Pelin vaikeustason sanotaan olevan klassinen esimerkki Nintendo hard -vaikeustasosta. Myös yksi pelin pomovastustajista, Yellow Devil, on usein valittu yhdeksi kaikkien aikojen vaikeimmiksi videopelien pomovastustajiksi.

## Uusintajulkaisut
Vuonna 2006 PSP-konsolille julkaistiin *[[Mega Man Powered Up]]*, joka on graafisesti uusittu versio *Mega Manista*. Se sisältää myös kenttämuokkaustyökalun ja mahdollisuuden pelata kaikilla robottimestareilla sekä Proto Manilla ja Rollilla.

## Vastaanotto
Mikrobitin Jukka Tapanimäki antoi pelille 78 pistettä sadasta.

## Lähteet

## Aiheesta muualla
* 
* Mega Man MMHP.net-sivustolla